Danubius

Danubius vel Danuvius sive Ister (Theodisce: Donau; Slovacice: Dunaj; Hungarice: Duna; Croatice: Dunav; Serbice: Дунав/Dunav; Bulgarice: Дунав /Dunav/; Romanice: Dunărea; Ucrainice: Дунай /Dunaj/) est flumen in Europa, quod circiter 2860 chiliometra patet. Olim finis Imperii Romani fuit. Temporibus antiquis primo usque ad aquas cadentes prope urbem Dierna (nomine Orsova nostris diebus in Romania sitam) Danubius, ac deinde usque ad mare Hister sive Ister dictus est.K. E. Georges, Ausführliches lateinisch-deutsches Handwörterbuch, s. v. Danubius. Quapropter Ovidius poeta eum binominem vocat.Ovidius, Epistulae ex Ponto 1.8.11: "urbs ripae vicina binominis Histri".

Danubius oritur in Germania ex fluviolis confluentibus Breg et Brigach. Percurrit nationes urbesque insequentes, in ordine a fonte ad os:
 Germania (Ulma, Ingolstadium, Ratisbona, Batavia Bavariae)
 Austria (Lentia, Vindobona)
 Slovacia (Posonium)
 Hungaria (Budapestinum)
 Croatia (finis ad Serbiam)
 Serbia (Belgradum)
 Romania (post finem Bulgarium: Proilabum, Galaţi)
 Bulgaria (Sexantaprista)
 Moldavia (finis ad Romaniam)
 Ucraina (finis ad Romaniam)
Postremo in Pontum Euxinum influit.

 Fluvii qui in Danubium influunt 
 Licus
 Abusinus
 Reganus
 Isara
 Vilisa
 Aenus
 Ilissus
 Truna
 Anisus
 Marus
 Arrabo
 Vaghus
 Dravus
 Tisia
 Savus
 Margus
 Timacus
 Aluta

 Notae 

 Nexus interni 
 Canalis Danubii
 Danubius Ioannis filius